
ועדת החוקה, חוק ומשפט

15.8.2011


הכנסת השמונה עשרה






נוסח לא מתוקן

מושב שלישי

פרוטוקול מס' 446

מישיבת ועדת החוקה, חוק ומשפט

יום שני, ט"ו באב התשע"א (15 באוגוסט  2011), שעה 11:45

סדר היום:

תיקון טעות בחוק הנוער (טיפול והשגחה) (תיקון מס' 20), התשע"א-2011

נכחו:

חברי הצוות:

אורי מקלב – מ"מ היו"ר

ייעוץ משפטי:

נעמה מנחמי

מנהלת הוועדה:
דורית ואג

רשמה וערכה:

אהובה שרון – חבר המתרגמים בע"מ
תיקון טעות בחוק הנוער (טיפול והשגחה) (תיקון מס' 20), התשע"א-2011

היו"ר אורי מקלב:

אני פותח את ישיבת ועדת החוקה, חוק ומשפט. על סדר היום תיקון טעות בחוק הנוער (טיפול והשגחה) (תיקון מס' 20), התשע"א-2011.


נבקש מהיועצת המשפטית שתקריא את הטעון תיקון ואחרי כן נאשר זאת.

נעמה מנחמי:

אנחנו נפעל במסגרת סעיף 10א(ב) לפקודת סדרי שלטון ומשפט שאני אקריא אותו:


"נפלה טעות בנוסח של חוק כפי שנתקבל בכנסת וקבעה הוועדה לפי הצעת יושב ראש הכנסת כי הטעות היא לשונית טכנית, פליטת קולמוס, השמטה מקרית או הדפסה או שיבוש של העתקה וכיוצא בזה, רשאית הכנסת בהחלטה לתקן את הטעות".


אני אציע לוועדה להכריז על הטעות כטעות מקרית. הטעות היא בעצם שהשמטנו במקרה את סעיף התחילה:


"תחילתו של חוק זה שישים ימים מיום פרסומו".


הוועדה החליטה על כך.

היו"ר אורי מקלב:

מיום פרסומו.

נעמה מנחמי:

מיום פרסומו. למעשה, מאחר שהחוק עדיין לא פורסם ברשומות, עיכבנו אותו עוד יום-יומיים כדי שהוא כבר יתפרסם ביחד עם התיקון. ההחלטה היא בהתאם לישיבה מיום 6 ביולי. הקטע הספציפי שבו מוצע התיקון מופיע בעמודים 28 עד 30 לפרוטוקול המתוקן. ביקשנו את התיקון שלו כדי שהוא יהיה יותר ברור בנושא הזה.

היו"ר אורי מקלב:

שם יש החלטה של היושב ראש.

נעמה מנחמי:

שניתן שישים ימים.

היו"ר אורי מקלב:

קיבלתם תשעים יום.

נעמה מנחמי:

כן, מה שקרה זה שבעצם הם ביקשו תשעים ימים אבל היושב ראש אמר שמאחר שממילא זה ייקח זמן עד שיתפרסם החוק, מאחר שהוא נסע לחוץ לארץ, לכן פרקטית יהיו להם תשעים ימים וזה מה שהוחלט על ידי הוועדה. שישים ימים שפרקטית זה היה ברור שזה יהיה קצת יותר.

היו"ר אורי מקלב:

אם כך, אנחנו מאשרים את הצעת התיקון, התיקון הטכני, בהצעת החוק עליה דיברנו.


אנחנו רוצים לקבוע שהתחולה של החוק תהיה שישים ימים מיום פרסומו.

ה צ ב ע ה

אושר פה אחד

התיקון אושר ויובא מחר למליאה.

דורית ואג:


אני כבר מוכנה עם מכתב למזכירת הכנסת.

היו"ר אורי מקלב:

תודה. הישיבה נעולה.

הישיבה ננעלה בשעה 11:48

